Diari Oficial de la Generalitat Valenciana


Sumari del DOGV 6612, del 20-09-2011 (2011/9535)

DECRET 124 /2011, de 16 de setembre, del Consell, pel qual es determina la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2011/09/16/124/dof/vci/html**

### Dades del document

Número de DOGV
:   6612

Data del DOGV
:   20-09-2011

Secció del DOGV
:   I. DISPOSICIONS GENERALS

Número del document
:   2011/9535


Data del document
:   16-09-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Confederació Hidrogràfica
    * administració regional
    * subministrament d'aigua
    * participació política
    * ordenació hidroagrícola
    * ordenació hidràulica
    * legislació

DECRET 124 /2011, de 16 de setembre, del Consell, pel qual es determina la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre.  
  
 [2011/9535]  
El Text Refós de la Llei d'Aigües, aprovat pel Reial Decret Legislatiu 1/2001, de 20 de juliol, d'acord amb el principi constitucional de coordinació i col·laboració mútua entre les diferents administracions públiques competents en la gestió de l'aigua, preveu en l'article 25 la incorporació de les comunitats autònomes a les juntes de govern de les confederacions hidrogràfiques.  
Una vegada que es van definir els àmbits territorials dels organismes de conca per mitjà del Reial Decret 650/1987, de 8 de maig, el Consell va fer efectiva, per mitjà d'acord adoptat en la sessió del dia 7 de juliol de 1987, la previsió mencionada en la disposició addicional segona de l'antiga Llei d'Aigües de 1985, que permetia a les comunitats autònomes exercir l'opció configurada en l'article 25, dins del termini de tres mesos a partir de la publicació de la disposició legal en què s'establia la delimitació territorial corresponent.  
Posteriorment, per mitjà dels reials decrets número 924, 925 i 931/1989, de 21 de juliol, es van constituir, respectivament, els organismes de conca de les confederacions hidrogràfiques del Xúquer, Segura i Ebre, seguint les prescripcions que conté el Reglament de l'administració Pública de l'Aigua i de la Planificació Hidrològica. Estos reials decrets, la vigència dels quals es va iniciar el 28 de juliol de 1989, establixen la representació que correspon a cada comunitat autònoma en els òrgans de govern i administració dels organismes de conca en què s'integren.  
La participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre va ser inicialment determinada per mitjà del Decret 48/1990, de 12 de març, del Consell. Posteriorment este decret anà adaptant-se a les diferents configuracions orgàniques de la Generalitat fins a l'actual Decret 161/2007, de 21 de setembre, vigent en l'actualitat.  
Per això, l'aprovació del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, fa necessari modificar la representació de la Generalitat en els òrgans de govern i d'administració d'estes confederacions, de manera que reflectisca l'estructura actual de l'administració de la Generalitat.   
Per tot això, a proposta de la consellera d'Agricultura, Pesca, Alimentació i Aigua i amb la deliberació prèvia del Consell, en la reunió del dia 16 de setembre de 2011,  
  
DECRETE  
  
Article únic. Determinació de la participació de la Generalitat  
La participació de la Generalitat en la Junta de Govern, Consell de l'Aigua de la Conca i Assemblea d'Usuaris de les confederacions hidrogràfiques del Xúquer, Segura i Ebre es configura de la manera següent:  
  
1. Confederació Hidrogràfica del Xúquer.  
a) Junta de Govern  
El titular de la Conselleria d'Agricultura, Pesca, Alimentació i Aigua o la persona en qui delegue.  
El titular de la Conselleria d'Infraestructures, Territori i Medi Ambient o la persona en qui delegue.  
Dos representants de la Conselleria d'Agricultura, Pesca, Alimentació i Aigua designats pel seu titular.  
Un representant de la Conselleria d'Economia, Indústria i Comerç designat pel seu titular.  
b) Consell de l'Aigua de la Conca  
El titular de la Secretaria Autonòmica d'Agricultura, Pesca, Alimentació i Aigua o la persona en qui delegue.  
El titular de la Direcció General d'Aigua o la persona en qui delegue.  
Tres representants de la Conselleria d'Agricultura, Pesca, Alimentació i Aigua designats pel seu titular.  
Tres representants de la Conselleria d'Infraestructures, Territori i Medi Ambient designats pel seu titular.  
Un representant de la Conselleria d'Hisenda i Administració Pública designat pel seu titular.  
Un representant de la Conselleria d'Economia, Indústria i Comerç designat pel seu titular.  
c) Assemblea d'Usuaris  
Un representant de la Conselleria d'Agricultura, Pesca, Alimentació i Aigua designat pel seu titular.  
Un representant de la Conselleria d'Infraestructures, Territori i Medi Ambient designat pel seu titular.  
2. Confederació Hidrogràfica del Segura  
a) Junta de Govern  
El titular de la Conselleria d'Agricultura, Pesca, Alimentació i Aigua o la persona en qui delegue.  
El titular de la Conselleria d'Infraestructures, Territori i Medi Ambient o la persona en qui delegue.  
b) Consell de l'Aigua de la Conca  
El titular de la Secretaria Autonòmica d'Agricultura, Pesca, Alimentació i Aigua o la persona en qui delegue.  
El titular de la Direcció General d'Aigua o la persona en qui delegue.  
Un representant de la Conselleria d'Agricultura, Pesca, Alimentació i Aigua designat pel seu titular.  
Un representant de la Conselleria d'Economia, Indústria i Comerç designat pel seu titular.  
c) Assemblea d'Usuaris  
Un representant de la Conselleria d'Agricultura, Pesca, Alimentació i Aigua designat pel seu titular.  
3. Confederació Hidrogràfica de l'Ebre  
a) Junta de Govern  
El titular de la Conselleria d'Agricultura, Pesca, Alimentació i Aigua o la persona en qui delegue.  
b) Consell de l'Aigua de la Conca.  
El titular de la Secretaria Autonòmica d'Agricultura, Pesca, Alimentació i Aigua o la persona en qui delegue.  
c) Assemblea d'Usuaris.  
Un representant de la Conselleria d'Agricultura, Pesca, Alimentació i Aigua designat pel seu titular.  
  
DISPOSICIÓ ADDICIONAL  
  
Única. Designació de representants per les conselleries  
Les conselleries esmentades designaran, en el termini de quinze dies des de la publicació d'este decret, els representants a què es fa referència en l'article únic.   
  
DISPOSICIÓ DEROGATÒRIA  
  
Única. Derogació normativa  
Queda derogat el Decret 161/2007, de 21 de setembre, del Consell, i totes les disposicions del mateix rang o d'un rang inferior que s'oposen a les disposicions d'este decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 16 de setembre de 2011  
  
El president de la Generalitat  
ALBERTO FABRA PART  
  
La consellera d'Agricultura,  
Pesca, Alimentació i Aigua,  
MARITINA HERNÁNDEZ MIÑANA


Còpia Permalink ELI